Rojnameyê Serxwebûnî pê manşeto ke  ercnayîşê Rayberê Şarê Kurdî Abdullah Ocalanî bi 'Xeylêk karê PKKyî Başûr de estê' vejîya.
Na hûmare de Hemserekê Konseya Rayberdişî ya KCKyî Cemîl Bayik, Endama Koordînasyonê KJKyî Besê Erzîncan, Endamê Komîteya Rayberdişî ya PKKyî Duran Kalkan, Endamê Komîteya Rayberdişî ya PKKyî Murat Karayilan, Endamê Komîteya Merkezî ya PKKyî Cemîl Şerîk pê nuşteyanê xo ca gênê.
Rojnameyê Serxwebûnî bi na hûmara kanûne 39 serrî peyê xo de verdayî. Hûmara verêne ya rojname hêverî çeleyê 1982î amebî çapkerdene.
